walang nangyari sa tutol ng binatang si florentino, hindi nagkabisa ang samo, walang nahita sa pagsasabing siyay may iniibig at gumawa na tuloy ng gulo; magpapari siya at ng umabot sa dalawang put limang taon ay naging pari; ang arsobispo ay siyang naggawad sa kaniya ng mga orden ginanap na lubhang maringal ang unang pagmimisa, nagkaroon ng tatlong araw na piging at ang inay namatay na masaya at siyangsiya ang kalooban, matapos na maipamana sa anak ang lahat ng kaniyang kayamanan. ngunit sa pagtutunggaliang iyon ay tumangap si florentino ng isang sugat na hindi na gumaling kailan man; mga ilang linggo muna bago ganapin ang una niyang pagmimisa, ang babaing kaniyang pinakagigiliw ay nag asawa ng wala nang pilipili dahil sa sama ng loob; ang dagok na iyon ay siyang pinakamahapding tinanggap niya; nanghilambot ang kaniyang budhi at ang kabuhayan ay naging isa niyang kinamuhian at mabigat na dalahin.